
Sülysáp Nagyközség Önkormányzata
Polgármesterétől
2241 Sülysáp, Szent István tér 1.
Telefon, fax: (06-29) 435-001, (06-29) 435-003

NYILVÁNOS
Szám: 7907-20/2012
Előterjesztést készítette: Horváth Balázs műszaki és beruházási ügyintéző
Előterjesztés elkészítésének időpontja: 2012. szeptember 5.
Előterjesztést véleményezi: PTÜB
Döntés módja: nyílt szavazás, egyszerű szótöbbség

Mellékletek: pályázati kiírás (később kerül kiküldésre)
E L Ő T E R J E S Z T É S

Sülysáp Nagyközség Önkormányzata Képviselő-testületének

2012. szeptember 20-án tartandó munkaterv szerinti ülésére

15. napirendhez

Tárgy: Pályázat kiírása az Iskola u. 7. szám alatti bérlakás bérbeadására
Tisztelt Képviselő-testület!
Józsa Józsefné, az Iskola u. 7. sz. alatti bérlakás bérlőjével arra a megállapodásra jutottunk, hogy átköltözik az időközben megüresedett Kisköz 27/2. szám alatti bérlakásba. Az Iskola u. 7. szám alatti bérlakás várhatóan 2012. október 30-án fog felszabadulni. 
Az önkormányzati lakások és nem lakás céljára szolgáló helyiségekről szóló 20/2011. (XI. 10.) önkormányzati rendelet 4. § (2) bekezdése alapján a lakás megüresedése vagy új lakás létesítése esetén a Képviselő-testület határozatban dönt arról, hogy a lakást milyen jelleggel kívánja bérbe adni.
Az (1) bekezdése alapján a Bérbeadó a tulajdonában álló lakásokat az alábbi módokon adhatja bérbe: 

a) szociális helyzet alapján,

b) közérdekű cél (szolgálati lakásként) szolgálatában vagy 

c) piaci alapon 
Javaslom a lakás piaci alapon történő bérbeadását.

Kérem a tisztelt Képviselő-testületet, hogy hozza meg a döntését!
…/2012. (IX. 20.) ÖKT határozati javaslat

Sülysáp Nagyközség Önkormányzatának Képviselő-testülete a 20/2011. (XI. 10.) önkormányzati rendelet 4. § (2) bekezdése alapján úgy dönt, hogy
1./ az önkormányzat tulajdonában álló Sülysáp, Iskola u. 7. szám alatti bérlakást – az előterjesztett pályázati kiírás szerint - piaci alapon kívánja bérbe adni,
2./ felkéri a jegyzőt a szükséges intézkedések megtételére, a pályázati kiírás közzétételére.





Határidő: 2012. október 15.
Felelős: jegyző
Sülysáp, 2012. szeptember 5.

Horinka László s.k.

polgármester
Láttam!

Sülysáp, 2012. szeptember 12.
Tóth Krisztina s.k.
jegyző 

